Pertemuan 40 Tahun Alumni Kolej Pengajian Persediaan (KPP) ITM ‘85 di INTEC
subject: Alumni; INTEC; Transformasi Pendidikan; Bahasa Inggeris; UiTM
description: Alhamdulillah malam tadi, bersama rakan-sahabat Kumpulan Pelajar Pengajian Institut Teknologi Mara (KPP ITM) 1985, bertemu kembali di Institut Teknologi Mara (INTEC) setelah 40 tahun, sewaktu itu kami hanya berumur 18 tahun… Institusi keramat ini lah yang telah mentransformasi kami, anak-anak Melayu dan Bumiputra dari seluruh pelusuk negara, Alhamdulillah, dalam enam bulan fasih berbahasa Inggeris, lulus Test of English as a Foreign Language (TOEFL) dan Scholastic Aptitude Test (SAT) untuk melayakkan kami ke universiti Ivy League dan Big Ten universities. Berbekal Longman Dictionary, Roget Thesaurus, dan buku Grammar Betty Azar, lidah Johor, Kedah, Pulau Pinang, Kelantan, Terengganu mahupun Sabah semuanya berjaya “diluruskan” dengan slang Amerika lengkap dengan idiom. Setiap patah bahasa Melayu kami didenda 20 sen — besar nilainya bagi kami, anak desa yang bergantung kepada biasiswa kerajaan dan makan di dewan makan yang disediakan Institut Teknologi Mara waktu itu. Pengetua waktu itu, Puan Sri Habibah Salleh, dibantu oleh para pensyarah yang baru kembali ke tanah air, termasuk Profesor Emeritus Dr. Habibah Ashari (Cik Bib), Datuk Profesor Dr. Ahmad bin Zainuddin, Dr. Nik Rasli, dan juga Tan Sri Sahol. Mereka inilah yang menguruskan kami. Hari ini, Universiti Teknologi Mara boleh berbangga kerana alumni KPP ITM 1985 kini menduduki pelbagai jawatan penting, termasuk: Yang Berhormat Ahli Parlimen Shah Alam, Yang Berhormat Ahli Dewan Undangan Negeri Rungkup, Ketua Setiausaha Kementerian Sains, Teknologi dan Inovasi, Ketua Pegawai Pelaburan Khazanah Nasional, Presiden Universiti Multimedia Malaysia, Ketua Pegawai Eksekutif Boustead Petroleum Marketing Sdn Bhd, Timbalan Naib Canselor Pembangunan Institusi Universiti Malaysia Sarawak, Timbalan Ketua Pegawai Eksekutif Kumpulan (Perkongsian Strategik) Perbadanan Kemajuan Negeri Selangor, Dekan Fakulti Komunikasi dan Antarabangsa Universiti Teknologi Mara yang juga Mantan Timbalan Naib Canselor Akademik Universiti Malaysia P…
creator: Official Facebook Page : Naib Canselor Universiti Teknologi MARA
date: 09/11/2025
relation: KPP ITM, Alumni, INTEC, UiTM, Malaysia MADANI
format: Digital text, JPEG Image
language: Malay, Arabic, English
type: Text, Social Media Post; Alumni Reunion / Event